Cuneiform Tablet Kt c/k 47 (AMMY 1990 104a)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ta-ḫa-ša-i-li-ma a-na a-šur-be-el-SA.TU qí-bi₄-ma 43 TÚG.ḪI.A qá-dum ša ḫa-da-a-ni ša ḫa-ḫi-im pì-ri-kà-ni té-zi-ba-am ù a-ḫa-ma 46 {TÚG}pì-ri-kà-ni ša kà-ni-iš ša té-zi-ba-ni TÚG.ḪI-tù-kà ša ḫa-ḫi-im 6.33333 GÍN.TA KÙ.BABBAR-áp-šu-nu 4.5 ma-na 2.33333 GÍN im-qú-tù-nim pì-ri-kà-nu-kà ša kà-ni-iš 4.75 GÍN.TA KÙ.BABBAR-áp-šu-nu 3.5 ma-na 8.5 GÍN ša 1 GÚ 54 ma-na URUDU ší-ki-im ša té-zi-ba-ni 0.66666 ma-na 5.5 GÍN KÙ.BABBAR-áp-šu ša 2 {TÚG}a-bar-ni-e-kà 1 ma-na KÙ.BABBAR-áp-šu-nu ŠU.NÍGIN 9.83333 ma-na 6.5 GÍN KÙ.BABBAR ṣa-ru-pá-am ku-nu-ki-a ḫa-da-a-ni ù ša-lim-be-lí na-áš-ú-ni-kum 5 ma-na KÙ.BABBAR i li-bi₄ lu-qú-tim ša a-bi₄-kà ša a-na-ku ú-ša-áb-ší-lu tal-qé i li-bi₄-kà lá ú-ṣí 15 GÍN KÙ.BABBAR ku-nu-ki-kà ša té-zi-bu na-áš-ú-ni-ku-um a ší-ni-šu ta-lá-ni ù a-na ša-lá-ší-šu ša-ḫi-ra-tim ku-nu-ki-a na-áš-ú-ni-kum 3 GÍN KÙ.BABBAR ku-nu-ki-a a-na um-mì-kà ḫa-da-a-ni na-ší ni-qí-am lu ta-qí